ยูโอบีลุยกองบุคคลรายเล็ก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — บลจ.ยูโอบี ปรับกลยุทธ์รุกธุรกิจกองทุนส่วนบุคคลจัดรูปแบบลงทุนให้เลือกตามความชอบ หวังโกยลูกค้ารายเล็กขนาด 530 ล้านบาท 
นายวนา พูลผล ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) ยูโอบี (ไทย) เปิดเผยว่า ในปี 2553 จะปรับเปลี่ยนกลยุทธ์ธุรกิจกองทุนส่วนบุคคล โดยจะกำหนดรูปแบบกองทุนประมาณ 510 รูปแบบ โดยมีการลงทุนในสินทรัพย์ที่หลากหลายให้ลูกค้าเลือกลงทุนตามความต้องการ 
ทั้งนี้ หลังจากที่ลูกค้าเลือกลงทุนตามรูปแบบที่กำหนดไว้แล้ว บลจ.ยูโอบี จะนำเงินไปลงทุนในกองทุนรวมอีกต่อหนึ่ง เพื่อให้บริหารจัดการได้ง่ายขึ้น แต่จะไม่คิดค่าธรรมเนียมซ้ำซ้อนกับลูกค้า
“กองทุนส่วนบุคคลรูปแบบใหม่นี้สามารถตั้งกองทุนได้ตั้งแต่ 5–50ล้านบาท จากเดิมที่กำหนดขนาดกองทุนขั้นต่ำไว้ที่ 50 ล้านบาทเพื่อเจาะฐานลูกค้าที่มีสินทรัพย์น้อยลง ซึ่งคาดว่า จะใช้เวลาประมาณ 36 เดือนจากนี้จึงจะเริ่มให้บริการได้”นายวนา กล่าว
นอกจากนี้ นายวนายังกล่าวถึงธุรกิจกองทุนสำรองเลี้ยงชีพว่าจะอาศัยฐานลูกค้าของธนาคารยูโอบี ควบคู่ไปกับการแนะนำให้ลูกค้ามาใช้ระบบสมาชิกเลือกลงทุน (Employee’s Choices) ซึ่งเหมาะกับบริษัทที่มีลักษณะของพนักงานแต่ละคนค่อนข้างแตกต่างกัน